Document ID: /roh_data/filtered/Bilingualer_Corpus_interleaved-it-rm.jsonl.gz/487

This is a text translated from Italian to Rumantsch Grischun.
Presto si conclude la discussione popolare

La consultazione sulla revisione totale della Costituzione cantonale si protrae fino alla fine di marzo. Tutta la popolazione è invitata a prendere posizione sulla bozza.

La discussione popolare sulla bozza per una nuova Costituzione cantonale sta volgendo al termine. Fino alla fine di marzo tutte le persone e tutti i gruppi interessati hanno la possibilità di esprimere la propria opinione sulla bozza messa in consultazione. Il Governo si augura che il maggior numero possibile di cittadine e cittadini si avvalga di questa opportunità di partecipare attivamente alla creazione della legge fondamentale del nostro Cantone. La Costituzione infatti riguarda tutti noi e insieme possiamo dar vita a una Costituzione moderna per il nostro Cantone, vicina ai cittadini e rivolta al futuro.

La bozza per una nuova Costituzione cantonale fa seguito a un mandato del Popolo. Il 28 settembre 1997 il corpo elettorale ha deciso di sottoporre la Costituzione del Cantone dei Grigioni a una revisione totale, che permette di intraprendere riforme e modifiche là dove l'attuale Costituzione appare ormai superata. Attraverso un nuovo testo fondamentale si possono porre le basi per risolvere problemi di oggi e di domani. Singole proposte della Commissione costituzionale meritano un'ampia discussione popolare. Nella bozza per una nuova Costituzione cantonale sono evidenziati soprattutto i seguenti punti:

- il chiaro riconoscimento del trilinguismo

- l'ancoraggio dei diritti e delle libertà fondamentali

- la possibilità di concedere il diritto di voto agli stranieri a livello comunale

- la nuova regolamentazione dell'iniziativa popolare

- passaggio al referendum facoltativo sulle leggi

- adeguamento del diritto referendario alle esigenze odierne

- passaggio al sistema elettorale proporzionale per il Parlamento cantonale

- designazione dei distretti come circondari elettorali per l'elezione del Gran Consiglio

- introduzione della giurisdizione costituzionale cantonale

- creazione di regioni come enti amministrativi autonomi e

- panoramica sistematica sui compiti statali più importanti

Cosa pensate della revisione? Qual è la vostra opinione sulle novità proposte? Sfruttate la possibilità di esprimere il vostro parere! Fateci sapere il vostro pensiero e i vostri commenti sulla bozza e sulle novità avanzate. Vi ringraziamo per ogni idea, suggerimento e richiesta che vorrete farci pervenire.

Persona di contatto:

Frank Schuler, responsabile della Segreteria per la Costituzione, Hofgraben 5, 7001 Coira (tel. 081-257 25 09, fax 081-257 21 66, e-mail: kantonsverfassung@jpsd.gr.ch)

Per l'invio gratuito del testo della Costituzione e delle spiegazioni:

Centrale stampati e materiale d'ufficio, Planaterrastrasse 16, 7001 Coira (tel. 081-257 22 60, fax 081-257 21 91, e-mail: bestellungen@dmz.gr.ch)

Indirizzo internet:

www.gr.ch/costituzione

Organo: Dipartimento di giustizia, polizia e sanità dei Grigioni

Fonte: it Dipartimento di giustizia, polizia e sanità dei Grigioni

Data: 13.03.2001

La discussiun dal pievel davart la nova constituziun è prest a fin

Fin la fin da mars curra la consultaziun davart la revisiun totala da la nova constituziun chantunala. L'entira populaziun è envidada da prender posiziun davart il sboz.

La discussiun dal pievel davart il sboz per ina nova constituziun chantunala va plaunet a fin. Anc fin la fin da mars han tut las persunas e gruppaziuns interessadas la pussaivladad d'exprimer lur avis davart il sboz da consultaziun. La regenza spera che numerusas burgaisas e numerus burgais fetschian diever da la pussaivladad da furmar nossa lescha fundamentala chantunala. Perquai che la nova constituziun pertutga nus tuts. Ensemen vulain nus crear per noss chantun ina constituziun moderna, favuraivla per ils burgais e progressiva.

Il sboz per ina nova constituziun chantunala correspunda ad ina incarica dal pievel. Ils 28 da settember 1997 han las votantas ed ils votants concludì da suttametter la constituziun dal chantun Grischun ad ina revisiun totala. La revisiun totala è ina occasiun generala da far refurmas ed adattaziuns là, nua che la constituziun valaivla n'è betg pli adequata al temp. Il sboz da la cumissiun per la nova constituziun cuntegna ultra da quai ch'è sa cumprovà er numerusas novaziuns. El duai crear la basa per schliar problems actuals e futurs. Singulas propostas da la cumissiun per la nova constituziun meritan ina vasta discussiun en la populaziun. Il sboz per ina nova constituziun chantunala cuntegna spezialmain ils suandants puncts: -

cler cunfess per la trilinguitad -

definiziun dals dretgs fundamentals e da libertad -

pussaivladad dal dretg da votar per estras ed esters en chausssas communalas -

reordinaziun da l'iniziativa dal pievel -

midada per il referendum facultativ -

adattaziun dal dretg da referendum als basegns actuals -

midada da la procedura electorala da proporz per il parlament chantunal -

designaziun dals districts sco circuls electorals per las elecziuns dal cussegl grond -

introducziun d'ina giurisdicziun constituziunala chantunala -

creaziun da regiuns sco stgalim autonom da l'administraziun sco er -

survista sistematica da las incumbensas publicas principalas

Tge patratgais Vus da la revisiun? Tge tenuta avais Vus envers las novaziuns proponidas? Faschai diever da la pussaivladad d'exprimer libramain Vossa opiniun! Ans communitgai Vossas opiniuns e Voss commentaris davart il sboz e las novaziuns proponidas. Nus ans legrain da Vossas ideas, da Voss impuls e da Voss giavischs ed As engraziain per Vossa contribuziun.

Persuna da contact:

Frank Schuler, manader dal secretariat per la nova constituziun, Hofgraben 5, 7001 Cuira (tel. 081-257 25 09, fax 081-257 21 66, e-mail: kantonsverfassung@jpsd.gr.ch)

Empustaziuns gratuitas dal text da la constituziun e da las explicaziuns:

Centrala per stampats e material, Planaterrastrasse 16, 7001 Cuira (tel. 081-257 22 60, fax 081-257 21 91, e-mail: bestellungen@dmz.gr.ch)

Adressa d'internet:

www.gr.ch/verfassung

Gremi: departament da giustia, polizia e sanitad dal Grischun

Funtauna: rg departament da giustia, polizia e sanitad dal Grischun

Data: 13.03.2001